CELEX: 32019R0925
Language: fi
Date: 2019-06-03 00:00:00
Title: Komission täytäntöönpanoasetus (EU) 2019/925, annettu 3 päivänä kesäkuuta 2019, tiettyjen tavaroiden luokittelusta yhdistettyyn nimikkeistöön

6.6.2019   
               
               
                  FI
               
               
                  Euroopan unionin virallinen lehti
               
               
                  L 148/13
               
            
         KOMISSION TÄYTÄNTÖÖNPANOASETUS (EU) 2019/925,
         annettu 3 päivänä kesäkuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä kesäkuuta 2019.
            
               
                  Komission puolesta,
               
               
                  puheenjohtajan nimissä
               
               Stephen QUEST
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Neuloksesta valmistettu putkimainen tavara (ns. juoksuvyö), jossa on 88 prosenttia polyesteriä ja 12 prosenttia elastaania ja jonka ympärysmitta on 66 cm. Tavara koostuu kahdesta yhtä suuresta suorakaiteen muotoisesta neulotusta kangaskappaleesta, jotka on asetettu päällekkäin ja ommeltu kolmelta puolelta yhteen kaksipuolisen, joustavan juoksuvyön muodostamiseksi.
                        Tavara on varustettu heijastimilla, vetoketjulla suljettavalla litteällä taskulla ja kahdella pienellä aukolla, joista toisessa on joustava nauha. Siinä ei ole solkia.
                        Tavara on suunniteltu kiinnitettäväksi vyötärön ympärille esim. urheilun harrastamisen ajaksi. Taskuissa/aukoissa voi kantaa esim. avaimien ja luottokorttien kaltaisia pieniä esineitä.
                        (Katso kuvat) (*1)
                        
                     
                     
                        6307 90 10 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XI jakson 7 huomautuksen f alakohdan sekä CN-koodien 6307 , 6307 90  ja 6307 90 10  nimiketekstien mukaisesti.
                        Juoksuvyöllä on nimikkeessä 6307  tarkoitetun ja XI jakson 7 huomautuksen f alakohdan mukaisen sovitetun tekstiilitavaran objektiiviset ominaisuudet.
                        Tavaraa ei ole suunniteltu minkään tietyn esineen säilyttämiseen. Sitä ei ole erityisesti muotoiltu eikä sisäpuolelta varustettu. Se ei ole nimikkeen 4202  säilytysesineiden kaltainen (ks. myös harmonoidun järjestelmän selitykset, nimike 4202 , ensimmäinen ja neljäs kappale sekä yhdeksännen kappaleen c alakohta). Tästä syystä sen luokittelu nimikkeeseen 4202  ei tule kyseeseen.
                        Tavara on sen vuoksi luokiteltava CN-koodiin 6307 90 10  muuksi sovitetuksi neulokseksi.
                     
                  
               (*1)  Kuvat ovat ainoastaan ohjeellisia.